
Nr.7924/16.05.2024
RAPORT DE SPECIALITATE
-la proiectul de hotărâre privind aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016

Analizând Proiectul de Hotărâre prin care se propune aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016, am constatat următoarele:

Orașul Boldești Scăeni a depus cerere de finanțare pentru proiectul: ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016 în cadrul Planului Național de Redresare și Reziliență (PNRR), COMPONENTA 10 - Fondul Local (PNRR/2022/C10), cerere care a fost aprobată, contractul de finanțare nr.145889 fiind semnat de MDLPA în data de 22.12.2022.

Obiectivul proiectului “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” este implementarea conceptului de Smart city/Smart village prin achiziția și punerea în funcțiune a echipamentelor și infrastructurii (hard și soft): Sisteme inteligente de management urban/local care se încadrează la codul 021ter - Dezvoltarea de servicii și structuri de sprijin foarte specializate pentru administrațiile publice și întreprinderi.

Conform Anexei nr.2 la Hotărârea Consiliului Local nr.85/18.05.2022 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”, una dintre activităţile prevăzute a se realiza în cadrul proiectului este montarea de camere de supraveghere.
Astfel, în data de 09.10.2023 a fost încheiat contractul de servicii privind realizarea serviciilor de Intocmire Studiu de fezabilitate, Proiect Tehnic și Detalii de execuție precum și Asistență tehnică pentru proiectul: „Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016.

Documentația tehnică la nivel de Studiu de fezabilitate a fost predată în data de 14.05.2024.
Proiectul își propune îmbunătățirea traficului rutier și siguranța cetatenilor prin realizarea sistemului de supraveghere video in Orașul Boldești-Scăeni, județul Prahova a 89 camere video IP. 

Proiectul face referire la realizarea unui sistem complex de supraveghere video pentru monitorizarea intersecțiilor și principalelor edificii socio-administrative de pe raza Orașului Boldești-Scăeni, din județul Prahova prin achizitionarea a 89 camere video IP, concentrate în 52 puncte,  fiecarei locatii fiindu-i alocata o camera video sau 2 în funcție de configuratia terenului și a cladirilor. Amplasarea acestor camere a fost aleasa în funcție de obiectivele care se află în zona și de gradul de vizibilitate al punctului respectiv.

Astfel, camerele vor fi amplasate în  intersecții, în zonele de agrement, în apropierea școlilor, monumentelor, bisericilor, a spațiilor comerciale, a restaurantelor și barurilor, a instituțiilor publice în conformitate cu schița lucrării, coordonatele camerelor și tabelul de amplasare descrise în  cuprinsul prezentului Studiu de fezabilitate.

Camerele  de supraveghere vor dezvalui mai multe informații despre traficul rutier și vor permite o mai buna gestionare a situatiilor de criza, in caz de eveniment.

Oportunitatile care vor surveni realizarii acestui proiect nu sunt de ignorat, acestea referindu-se la creșterea siguranței cetatenilor în zonele de interes și a monitorizarii traficului rutier de pe teritoriul Orașului Boldești-Scăeni, din județul Prahova.

In conformitate cu prevederile:

· Ordonanței de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

· Hotărârii de Guvern 907/2016, art.10, alin.(4):

“(4)Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:

a)la data supunerii spre aprobare a studiului de fezabilitate/documentaţiei de avizare a lucrărilor de intervenţii;

b)la data solicitării autorizaţiei de construire;

c)după finalizarea procedurilor de achiziţie publică, rezultând valoarea de finanţare a obiectivului de investiţii;

d)la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local.”, 

este necesară aprobarea documentației întocmită la nivel de Studiu de Fezabilitate.
Din proiectul de hotărâre face parte documentația tehnico-economică la nivel de SF, conform anexei.

Valoarea totală estimată a investiției aferentă Scenariului 1 recomandat este de 793.004,44  lei cu TVA,
din care C+M este de 398.344,85 lei cu TVA
Faţă de cele menţionate mai sus, consider că adoptarea unei Hotărâri a Consiliului Local privind aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016, potrivit opţiunii tehnico-economice recomandate de proiectant în varianta 1, conform anexelor, este necesară şi oportună.

